***עג.***

**פסח** – אסור לערל (כנ"ל) ולאונן.  
**מעשר** – אסור לאונן כדלהלן. ולערל - שאלו את רב ששת והוכיח דאסור ונדחתה ראייתו.  
**תרומה** – טמא האוכלה במיתה, אסורה לזר[[1]](#footnote-1), אכלה זר בשוגג חייב חומש. היא נכסי כהן.[[2]](#footnote-2)   
ועולה בא' ומאה. טעונה רחיצת ידים.[[3]](#footnote-3) והערב שמש.[[4]](#footnote-4)   
ואינה צריכה הבאת מקום, ולא וידוי,[[5]](#footnote-5) מותרת לאונן, ואינה חייבת בביעור,[[6]](#footnote-6)  
מותר לבער ממנה בטומאה, והאוכלה בטומאת עצמה רק בעשה.

**ביכורים** – טמא האוכלם במיתה, אסורין לזר, וחייב חומש, והן נכסי כהן,   
ועולים בא' ומאה. טעונים רחיצת ידים, והערב שמש.  
טעון הבאת מקום[[7]](#footnote-7). טעון וידוי. לת"ק אסור לאונן (ור"ש מתיר). לת"ק חייב בביעור[[8]](#footnote-8) (ור"ש פוטר).[[9]](#footnote-9)  
לת"ק[[10]](#footnote-10) אסור לבער מהן בטומאה. האוכלן בטומאת עצמן לוקה.  
  
**מעשר שני** – טמא האוכלו אינו במיתה[[11]](#footnote-11). מותר לזר.[[12]](#footnote-12) לר"מ נכסי גבוה ואין מקדש בו אשה.[[13]](#footnote-13)  
וניתן רק לאכילה ושתיה וסיכה[[14]](#footnote-14). ובטל חד בתרי. אינו טעון רחיצת ידים[[15]](#footnote-15), ולא הערב שמש.[[16]](#footnote-16)  
טעון הבאת מקום. טעון וידוי. אסור לאונן. חייב בביעור[[17]](#footnote-17). לערל, לר"ש אסור (וכנ"ל).  
אסור לבער מהן בטומאה. האוכלן בטומאת עצמן לוקה.

***עג:***

**פסולי המוקדשין שנפדו** – נאכלין לזר ובגבולין, ואף בטומאת עצמן.  
**שמן של קדש שנטמא** [[18]](#footnote-18)– אסור ליהנות ממנו בשעת ביעורו.

**קדשים** – יש בהן פיגול, נותר, קרבים בפנים, יש בהן מעילה,[[19]](#footnote-19) וכרת לאוכלן בטומאת הגוף,  
 ואסורין לאונן.[[20]](#footnote-20)   
לאחר שהותר לכהנים אין מעילה ולא חומש. ויש להן פדיון.[[21]](#footnote-21) קדשים קלים מותרין לזרים.

**תרומה** – ל"ש פיגול ונותר ואינה קרבן ול"ש מעילה, והאוכלה בטומאת הגוף במיתה.[[22]](#footnote-22)  
אסורה לזרים, זר האוכלה בשוגג בחומש, ואין לה פדיון.

1. עי' תוס' בשם ערוך שפי' דשנינו שגם ח"ש אסור. [↑](#footnote-ref-1)
2. שיכול לקדש בה אשה. ויכול לקנות בה דברים שאינם מאכל. [↑](#footnote-ref-2)
3. דידים שניות ועושות שלישי בתרומה, ואפילו פירות. [↑](#footnote-ref-3)
4. כלומר דלא נטהר לגמרי בטבילה לגבי תרומה עד שיעריב שמשו. [↑](#footnote-ref-4)
5. עי' תוס' דמ"מ בתוך וידוי המעשר היה מזכיר גם התרומה. [↑](#footnote-ref-5)
6. אבל צריך ליתנה לכהן בזמן הביעור, אלא דאינה מתבערת מהעולם אם לא נתנה או שהיא ביד הכהן. [↑](#footnote-ref-6)
7. האוכלן חוץ לירושלים עובר בלאו ועשה (רש"י עמ' ב'). [↑](#footnote-ref-7)
8. להביאו לירושלים בשנה השלישית, ואם לא הביא חייב לבערו לגמרי. ועי' תוס' שדחו מש"כ הריב"ן בזה. [↑](#footnote-ref-8)
9. ולר"ש מ"מ צריך ליתנן לכהן בזמן הביעור. תוס'. [↑](#footnote-ref-9)
10. כ"כ רש"י והיינו משום דמקיש ביכורים למעשר. ולר"ש דינם כתרומה דמתבערין בטומאה. [↑](#footnote-ref-10)
11. רק בלאו דלא יאכל מן הקדשים דקאי אמעשר. [↑](#footnote-ref-11)
12. וממילא לא שייך חומש. [↑](#footnote-ref-12)
13. וי"א דמעשר ממון הדיוט. וכאן הוא מסתם מתני' דביכורים (וחלה) דאזלא כר"מ. [↑](#footnote-ref-13)
14. ולא להדלקת הנר, בין בטהרה ובין בטומאה. [↑](#footnote-ref-14)
15. דמעשר כחולין ואין שני עושה שלישי. והנוטל לפירות דחולין ומעשר הרי זה מגסי הרוח. [↑](#footnote-ref-15)
16. אלא טבל ועלה אוכל מיד במעשר. [↑](#footnote-ref-16)
17. כנ"ל בביכורים. [↑](#footnote-ref-17)
18. כגון הוקדש למנחות. [↑](#footnote-ref-18)
19. קודם שהותר לכהנים, הנהנה בשוגג מביא קרבן. [↑](#footnote-ref-19)
20. בכל אלו חמורים קדשים מתרומה, ועי' תוס' שמנו עוד שבעה דברים. [↑](#footnote-ref-20)
21. קודם שהוקדש בכלי שרת. [↑](#footnote-ref-21)
22. עי' תוס' אי קיל מכרת. ובכל אלו חמורה תרומה מקדשים. [↑](#footnote-ref-22)